google/wiki40b huggingface dataset:
कुड़मी महतो

इतिहास

भारत की जनगणना 1911, वॉल्यूम। वी, बिहार, उड़ीसा और सिक्किम भाग -1 का वर्णन है:  कुर्मी बिहार की  महान खेती जातियां हैं, लेकिन बाद में छोटा नागपुर और उड़ीसा राज्यों में भी एक आदिवासी जनजाति का नाम है, जिन्होंने अपने नाम के साथ एक मंत्र दिया है। कठिन "आर", जबकि बिहारी जातियां नरम "आर" का उपयोग करती हैं। वर्तनी में अंतर करना असंभव था और इसलिए उन्हें एक साथ रखा गया है। "[पृष्ठ 512, पैरा 1012]।  समय के साथ छोटा नागपुर की कुड़मी बिहार के कुर्मी के साथ जुड़ गई और दोनों ने महतो (जिसका अर्थ ग्राम प्रधान) उपनाम के रूप में इस्तेमाल किया, उनके बीच अंतर करना असंभव हो गया। छोटा नागपुर की कुडुमी को ब्रिटिश राज द्वारा 1865 में शुरू किए गए भारतीय उत्तराधिकार अधिनियम की शर्तों के तहत एक अधिसूचित जनजाति के  रूप में वर्गीकृत किया गया था क्योंकि उनके उत्तराधिकार के प्रथागत नियम हैं। 1913 में, उन्हें एक आदिम जनजाति के रूप में वर्गीकृत किया गया।
धनबाद के गजेटियर के अनुसार, 1929 में मुज़फ़्फ़रपुर में आयोजित एक सम्मेलन में, छोटानागपुर की टुकड़ी को एक प्रस्ताव के माध्यम से कुर्मी तह में भर्ती कराया गया था। मानभूम के तीन प्रतिनिधियों ने सम्मेलन में छोटानागपुर कुर्मियों का प्रतिनिधित्व किया। यह निर्णय लिया गया कि छोटानागपुर के कुर्मियों और बिहार के कुर्मियों के बीच कोई अंतर नहीं है। गजेटियर बताता है कि कॉन्क्लेव में भाग लेने वाले तीन प्रतिनिधियों ने एक जनेऊ (पवित्र धागा) दान किया। घाघजुरी के एक अन्य सम्मेलन में, उत्तर प्रदेश और बिहार के मानभूम, कुर्मियों ने भाग लिया और इस बात पर सहमति बनी कि बिहार के कुर्मियों और छोटानागपुर के बीच अंतर-भोजन और अंतर-विवाह होगा।
उन्हें 1931 की जनगणना में जनजातियों के रूप में सूचीबद्ध समुदायों की सूची से हटा दिया गया था। फिर से, अज्ञात कारणों से १९५० में तैयार की गई अनुसूचित जनजाति सूची से उन्हें छोड़ दिया गया।
2001 में कुड़मी ने झारखंड में एसटी का दर्जा देने की मांग की। 2004 में झारखंड सरकार ने सिफारिश की कि उन्हें अन्य पिछड़ा वर्ग के बजाय अनुसूचित जनजाति के रूप में सूचीबद्ध किया जाना चाहिए। २००४ में, जनजाति अनुसंधान संस्थान ने कुड़मी को अनुसूचित जनजाति की सूची में सूचीबद्ध करने की सिफारिश की, जिसके अनुसार कुड़मी कुनबी की उपजाति हैं और कुड़मी आदिवासी से अलग हैं। 2015 में, केंद्र सरकार ने भी कुदुमी को एसटी सूची में शामिल करने की सिफारिश को मंजूरी नहीं दी।

संस्कृति

कुरमी की भाषा  कुङमाली भाषा है ।कुड़मी को 81 गोत्रों में विभाजित किया गया है।
इसमें टूंडूवार,कुड़ीर, सखुअर, कंबिंधा, सिंकदर, मुटरुअर आदि शामिल हैं।
बारह मासे तेरह परब 
1. आखाँइन (पहीला माघे)
2.  सिझानो (पथिपुजा)
3.  सरहुल (फुल परब)
4.  गाजन (चइत सांकराइत ले रहइन)
5.  रहइन ( 13 दिन जेठ)
6.  जांताड़/मनसा पुजा (आसाङ ले सराबन)
7.  करम (श्रृजन परब)
8.  जितिया ( सस्टी मायेक पुजा )
9.  छाता ( भादर सांकराइत )
10. जिहुड़ ( आसिन सांकराइत )
11. दिनीमाञ अघन सांकराइत 
12. बांदना/सोहराय  ( गाय गोरूक पुजा )
13. टुस ( अगहन सांकराइत ले एक महिना )

वर्तमान परिस्थितियाँ

कुड़मी को झारखंड , ओडिशा और पश्चिम बंगाल में अन्य पिछड़ा वर्ग के रूप में वर्गीकृत किया गया है। वे एसटी का दर्जा देने की मांग कर रहे हैं।
2000 दुबई टेनिस प्रतियोगिता

पुरुष एकल

निकोलस कीफर ने  हुआन कार्लोस फरेरो को 7–5, 4–6, 6–3 से हराया।
सौम्यजीत घोष

व्यक्तिगत जीवन

घोष का परिवार एक मध्यम श्रेणी का है जो पश्चिम बंगाल के सिलीगुड़ी में रहते हैं।इनके पिता हरी शंकर घोष जो कि स्थानीय महानगर पालिका में कार्यरत है और माता गृहणी है।
बरेली हवाई अड्डा

बरेली हवाई अड्डा  भारतीय राज्य उत्तर प्रदेश के बरेली में स्थित एक सैन्य हवाई अड्डा है। इसका ICAO कोडहै VIBY और IATA कोड है।
यहां आवकारी विभाग नहीं है। इसकी उड़ानपट्टी पेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 9000 फीट है।
नई भूमि अभियान

नई भूमि अभियान (रूसी: Освоение целины, ओस्वोएनिए त्सेलिन्य; अंग्रेज़ी: Virgin Lands Campaign) सोवियत संघ में १९५० और १९६० के दशकों में अन्न की सख़्त कमी से निबटने के लिए मध्य एशिया, उत्तरी कॉकस और पश्चिमी साइबेरिया के विशाल स्तेपी मैदानी क्षेत्रों में नए सिरे से कृषि शुरू करने की योजना का नाम था। इसका उद्घाटन १९५३ में उस समय के सोवियत नेता निकिता ख़्रुशचेव​ ने किया था। इसके अंतर्गत दसियों हज़ार वर्ग किमी क्षेत्रफल की ज़मीन पर सिंचाई और अनाज उगाने का काम आरम्भ किया गया।

नतीजा

नई भूमि अभियान का सोवियत संघ पर गहरा असर पड़ा। कई लाख रूसी, यूक्रेनी और अन्य स्लावी लोग मध्य एशिया और साइबेरिया में आकर बस गए जिस से उन इलाक़ों का जातीय मिश्रण बदल गया और उन स्थानों की संस्कृति में गहरा रूसिकरण हुआ। स्तेपी क्षेत्र में बहुत से नए नगर-क़स्बे बने। बहुत सी नदियों का पानी सिंचाई की नहरों में खींचने से एक ओर तो शुष्क ज़मीनें लहलहा उठी लेकिन दूसरी ओर प्राकृतिक वातावरण पर बुरा असर पड़ा, मसलन अरल सागर का अधिकाँश हिस्सा सूखकर रेगिस्तानी बन गया। अभियान के शुरूआती दौर में कृषि उत्पादन में भारी बढ़ौतरी हुई। सन् १९५६ में सोवियत संघ में पैदा किया गया आधे से ज़्यादा अनाज इस नई भूमि पर उगाया गया था। लेकिन फिर फ़सलों में वृद्धि का दर धीरे होकर रुक गया। वर्षा की कमी, स्तेपी की ज़ोरदार हवाएँ, मिटटी का क्षरण, भयंकर सर्दियों के कारण फ़सल उगाने के लिए वर्ष में केवल चंद महीनो का समय - इसके बहुत से कारण थे।
आगे चलकर इन नए खेतों में पैदावार गिरने लगी और सोवियत संघ अन्य देशों से अनाज ख़रीदने पर मजबूर हो गया। अधिकतर इतिहासकार नई भूमि अभियान को अपने ध्येयों में असफल मानते हैं। फिर भी १९९१ में सोवियत संघ के खंडित होने तक भी कज़ाख़स्तान सोवियत संघ का एक-तिहाई गेंहू पैदा कर रहा था।
मेरी आवाज़ ही पहचान है

निर्माण

अमृता राव इस धारावाहिक में काम करने से पहले उलझन में थीं। क्योंकि धारावाहिक में लगातार बहुत काम करना पड़ता है। उन्होंने आज तक से कहा कि उन्हें कभी कभी टीवी कि विषय-वस्तु और तरीके से डर लगता है। क्योंकि इनमें नकारात्मकता होती हैं और गलत संदेश देते हैं।
थिम्फू जिला

भाषा

इस जिले की प्रमुख भाषा भूटानी है यद्यपि अन्य भाषों के बोलने वाले भी हैं।

वातावरण

कवांग, लिंगज़ही, नारो और सोइ ब्लॉक थिम्फू जिले के उत्तरी क्षेत्र में स्थित जिग्मे दोर जी नेशनल पार्क के अंतर्गत होने के कारण प्रदूषण मुक्त क्षेत्र में हैं।
मुजरिम

संक्षेप

शंकर (मिथुन चक्रवर्ती) 13 साल की उम्र में जेल चला जाता है, क्योंकि वो उसकी माँ को बेचने की कोशिश करने वाले एक अमीर आदमी, खान (अमरीश पुरी) को मार देता है। उसे दस साल की सजा मिलती है। जब वो जेल से छूट कर वापस आता है तो वो अपनी माँ और बहन को गरीबी स्थिति में देखता है, लेकिन वो उनके लिए कुछ कर नहीं पाता है, क्योंकि लोग उसे मुजरिम के रूप में जानने लगते हैं। इस कारण उसके पास अपराधियों के साथ मिलने और अपराध करने के अलावा कोई चारा नहीं रहता है। वो मलिक (शरत सक्सेना) के गैंग से जुड़ जाता है। लेकिन उसकी ईमानदार माँ उसके इस तरह से कमाए पैसों की मदद लेने से इंकार कर देती है। उसकी मुलाक़ात मलिक की बेटी, सोनिया (माधुरी दीक्षित) से होती है और दोनों एक दूसरे से प्यार करने लगते हैं। मलिक उसकी वफादारी और कार्य की तारीफ करता है और उसे अपना उत्तराधिकारी बना लेता है। मलिक के मौत के बाद सारा व्यापार शंकर के हाथों आ जाता है। शंकर और सोनिया की शादी हो जाती है और वे दोनों नए घर चले जाते हैं। शंकर का बस यही सपना रहता है कि वो अपनी माँ के साथ पूरे परिवार को एक कर ले, पर उसकी माँ इससे इंकार कर देती है और उसे अपराध की दुनिया को छोड़ने की बात कहती है।
मामला और भी पेचीदा हो जाता है, जब पुलिस के साथ लड़ाई में एक के बाद एक शंकर के सारे दोस्त मर जाते हैं। सोनिया को पता चलता है कि वो माँ बनने वाली है, वो शंकर का घर छोड़ कर यशोदा के साथ रहने चले जाती है। अकेला और अलग-थलग पड़ा शंकर वापस घर आ जाता है, लेकिन उसकी पिछली ज़िंदगी उसे तंग करना नहीं छोड़ती। उसके किस्मत में क्या लिखा है?
२००९ ऑस्ट्रेलियाई ओपन टेनिस प्रतियोगिता

पुरुष एकल

रफ़ाएल नदाल ने  रोजर फ़ेडरर को 7-5, 3-6, 7-6 (3), 3-6, 6-2 से हराया।

पुरुष युगल

बॉब ब्रायन /  माइक ब्रायन ने  महेश भूपति /  मार्क नोल्स को 2-6, 7-5, 6-0 से हराया।

महिला एकल

सेरेना विलियम्स ने  दिनारा सफीना को 6-0, 6-3 से हराया।

महिला युगल

वीनस विलियम्स /  सेरेना विलियम्स ने  डेनियला हंचुकोवा /  अई सुगीयामा को 6-3, 6-3 से हराया।

मिश्रित युगल

सानिया मिर्ज़ा /  महेश भूपति ने  नाताली डेशी /  एंडी रैम को 6-3, 6-1 से हराया।
लिंज़

लिंज़ (जर्मन में Linz) लिंज़ ऑस्ट्रिया का तीसरा सबसे बड़ा शहर और ऊपरी ऑस्ट्रिया की राजधानी है। लिंज़ कई निवासियों के साथ एक महानगरीय क्षेत्र का केंद्र है। लिंज़ यूरोपीय संस्कृति की राजधानी थी। लिंज़ यूनेस्को क्रिएटिव सिटीज़ नेटवर्क के सिटी ऑफ़ मीडिया आर्ट्स का सदस्य है। मीडिया कला के प्रायोजन और इलेक्ट्रॉनिक कला के इन रूपों में समाज के सफल एकीकरण और भागीदारी के माध्यम से शहरी जीवन शैली के संवर्धन के लिए शहरों को यह उपाधि मिलती है।
गोपाराम मेघवाल

गोपाराम मेघवाल एक राजनीतिज्ञ तथा राजस्थान विधानसभा में बाड़मेर जिले के सिवाना विधानसभा क्षेत्र (राजस्थान) के पूर्व विधायक है। वे राजस्थान के राज्य अनुसूचित जाति आयोग के पूर्व चैयरमेन तथा भारतीय राष्ट्रीय कांग्रेस के राजनेता है।
लुइजी पिरांडेलो

जीवन-परिचय

लुइजी पिरांडेलो का जन्म 28 जून, 1867 को सिसली में गिरीगेण्टी के निकटवर्ती एक गाँव में हुआ था। 19 वर्ष की अवस्था में वे रोम गये और 1891 तक वहीं पढ़ते रहे। 1891 ई० में वे जर्मनी गये और वहाँ के बाॅन विश्वविद्यालय से तत्वज्ञान की डिग्री प्राप्त की। जर्मनी से वापस आकर पहले-पहल उन्होंने रोम में कन्या पाठशाला के अध्यापक के रूप में काम किया और 1923 तक वहीं कार्यरत रहे। पिरांडेलो के पिता गंधक की खान के मालिक थे, परंतु 1903 ई० में बाढ़ से खान बर्बाद हो गयी और उसी के बाद से वे लेखन और अध्यापन कार्य में लगे। इसके अगले साल एक और भयंकर हादसा हुआ और उनकी पत्नी को हिस्टीरिया के दौरे पड़ने लगे और वे दौरे के समय पिरांडेलो पर बहुत बुरी तरह बरसने लगती थी। अंततः विवश होकर उन्हें पागलखाने में दाखिल करवाना पड़ा। इन आर्थिक और पारिवारिक परेशानियों के बावजूद वे लेखन और प्रकाशन कार्य करते रहे।
इन्होंने मुसोलिनी से आर्थिक सहायता लेकर नेशनल आर्ट थियेटर ऑफ रोम की स्थापना की थी। लंदन और न्यूयॉर्क में इनके नाटकों के मंचन से प्रसिद्धि फैली और इन्हें पुरस्कार प्राप्त हुआ।

रचनात्मक परिचय

पिरांडेलो ने 16 वर्ष की अल्पावस्था में ही काव्य-लेखन आरंभ कर दिया था। बाद में वे गद्य की ओर मुड़ गये। उनकी रचनाओं में स्थानीय रंग को, जिसका मुख्य संबंध सिसली से है, प्रधानता मिली है; परंतु बाद में इन्होंने मनोवैज्ञानिक रचनाएँ लिखना आरंभ कर दिया  इसका कारण इनका खुद का जीवन था, जिसमें बहुत सी अप्रिय घटनाएँ घटने लगी थीं-- इनके पिता का दिवालिया होना, पत्नी का पागलपन, पुत्रों का युद्ध में जाना, पुत्री की आत्महत्या की कोशिश और गरीबी।
पिरांडेलो ने कहानियाँ और उपन्यास भी लिखे हैं, परंतु उन्हें विशेष ख्याति अपने नाटकों के लिए मिली, जिनमें उन्होंने अनेक प्रयोग किए हैं और अपने द्वीप की स्थानीय भाषा और प्रवृतियों को बहुत स्पष्ट स्वर दिया है। सिक्स कैरेक्टर्स इन सर्च ऑफ एन ऑथर उनका अंतरराष्ट्रीय ख्याति प्राप्त नाटक है। उनके लेखन में जीवन की विषम परिस्थितियों और मनुष्य के दुःख का बेहद मार्मिक चित्रण हुआ है। उनमें मानव-मनोविज्ञान को समझने की गहरी अंतर्दृष्टि थी। वे मनुष्य के समूचे जीवन को एक गहन अव्यवस्था मानते थे और कला को इस अव्यवस्था को आकार देने वाला माध्यम।
सुमन सौरभ

सुमन सौरभ बच्चों पर केन्द्रित हिन्दी की एक बाल पत्रिका है। यह दिल्ली प्रेस द्वारा प्रकाशित होती है।
मात्रा

मात्रा एक गुण है जो बहुलता या परिमाण के रूप में अस्तित्व में हो सकता है। मात्राओं की तुलना "अधिक", "कम", या "बराबर" के संदर्भ में, या "कोई मापन के मात्रक के संदर्भ में संख्यात्मक मूल्य निर्दिष्ट करके" की जा सकती हैं। गुण, पदार्थ, परिवर्तन, और संबंध, के साथ-साथ मात्र चीज़ों के मूलभूत वर्गों में से एक हैं। कुछ मात्राएँ अपने आंतरिक स्वभाव द्वारा ऐसी हैं (जैसे संख्या), जबकि कुछ मात्राएँ चीज़ों की अवस्थाओं (गुणों, विमाओं, गुणधर्मों) के रूप में काम करती हैं, जैसे कि भारी और हल्का, लंबा और छोटा, चौड़ा और पतला, लघु और महान, या बहुत और कम।
व्यावसायिक शिक्षा

व्यावसायिक शिक्षा (Business education) में छात्रों को व्यापार (business) के आधारभूत सिद्धान्तों तथा प्रक्रियाओं का शिक्षण किया जाता है।
रुद्धोष्म प्रक्रम

रुद्धोष्म प्रक्रम (एडियाबेटिक प्रॉसेस) किसी उष्मा गतिक निकाय में किए गए ऐसे प्रक्रम को कहते हैं, जिसमें परिवर्तन के समय निकाय और वाह्य वातावरण के बीच उष्मीय ऊर्जा का आदान-प्रदान न हो। (रुद्धोष्म = रुद्ध + ऊष्म = जिसमें ऊष्मा का आदान-प्रदान अवरुद्ध हो)
रुद्धोष्म प्रक्रम की परिकल्पना अत्यन्त व्यावहारिक महत्व की है। तेजी से घटित होने वाले अनेकों रासायनिक व भौतिक प्रक्रम रुद्धोष्म प्रक्रम होते हैं या रुद्धोष्म प्रक्रम के सन्निकट होते हैं। किन्तु रुद्धोष्म प्रक्रम के पहले या बाद के प्रक्रम में ऊष्मा का आदान-प्रदान होता है।
बिहार के प्राचीन इतिहास के स्रोत

साहित्यिक स्रोत

प्राचीन बिहार के ऐतिहासिक स्रोतों में साहित्यिक स्रोत अत्यन्त महत्वपूर्ण हैं जो आठवीं सदी ई.पू. में रचित शतपथ ब्राह्मण, परवर्ती काल के विभिन्‍न पुराण, रामायण, महाभारत, बौद्ध रचनाओं में अंगतुर निकाय, दीर्घ निकाय, विनयपिटक, जैन रचनाओं में भगवती सूत्र आदि से प्राप्त होते हैं।
बिहार का ऐतिहासिक स्रोत वेदों, पुराणों, महाकाव्यों आदि से प्राप्त होते हैं जो निम्न विवरणीय हैं-

विदेशी यात्रियों के विवरण

प्राचीन बिहार के ऐतिहासिक स्रोतों से विशेष जानकरियाँ भारत में आने वाले विदेशी यात्रियों एवं लेखकों के विवरण से मिलती हैं। इन लेखकों में यूनानी, चीनी तथा अरबी-फारसी लेखक विशेष रूप से उल्लेखनीय हैं।
यूरोपियों यात्रियों में राल्च फिच, एडवर्ड टेरी मैनरीक, जॉन मार्शल, पीटर मुण्डी मचुकी, टैबेमियर, बॉरी और विशप हेवर ने अपने यात्रा वृतान्त में बिहार के सम्बन्ध में वर्णन किया है।
मेगस्थनीज, डायमेक्स तथा डायोनिसियस आदि को यूनानी शासकों द्वारा पाटलिपुत्र के मौर्य दरबार में भेजे गये थे।

बिहार भ्रमण पर आने वाले विदेशी यात्री

मेगस्थनीज-यह बिहार आने वाला प्रथम और प्रसिद्ध यात्री था जो सेल्यूकस का राजदूत बनकर मौर्य सम्राट चन्द्रगुप्त मौर्य के दरबार में आया था। मेगस्थनीज ने अपनी पुस्तक ‘इण्डिका’ में पाटलिपुत्र नगर और उसके प्रशासन की विस्तृत चर्चा की है।
डिमॉलिक्स-डिमॉलिक्स बिन्दुसार के दरबार में यूनानी शासक का राजदूत बनकर आया।
फाह्यान-फाह्यान ३९८ ई. में चन्द्रगुप्त विक्रमादित्य द्वितीय के शासनकाल में आने वाला प्रथम चीनी यात्री था। उसने ४१४ ई. तक भारत में रहकर नालन्दा, पटना, वैशाली आदि स्थानों का भ्रमण किया।
ह्वेन त्सांग- ह्वेनसांग चीनी यात्री हर्षवर्धन के शासनकाल में आया था। उसने अपनी यात्रा वृतान्त सी. यू. की में किया है।
इत्सिंग- ७वीं शदी में आने वाला दूसरा चीनी यात्री था जो ६७३-६९२ ई. तक भारत में रहा। उसने नालन्दा बिहार में शिक्षा ग्रहण की।
मुल्ला तकिया- मुल्ला तकिया ने अकबर के शासनकाल में जौनपुर से बंगाल तक की यात्रा की और सल्तनत काल में बिहार के इतिहास का अध्ययन किया।
अब्दुल लतीफ- मध्यकालीन बिहार में यात्रा करने वाला ईरानी था, जो गंगा नदी के रास्ते आगरा से राजमहल तक गया था। इसने सासाराम, पटना, मुंगेर तथा सुल्तानगंज का जीवन्त दृश्य की भूरि-भूरि प्रशंसा की है।
मुहम्मद सादिक- १६९१ ई. में उसके पिता पटना में दीवान खलीफा के पद पर नियुक्‍त हुए उसी समय मुहम्मद सादिक आया और अपने यात्रा विवरण का उल्लेख “सुबहे सादिक" में किया।
मुल्ला बहबहानी- यह एक ईरानी धर्माचार्य था जिन्होंने बिहार के राजमहल, भागलपुर, मुंगेर, पटना और सासाराम आदि शहरों का वर्णन अपने यात्रा वृतान्त मिरात-ए-अहवल-ए-जहाँनामा में किया है। वह पहली बार १८०७ ई. में पटना आया। वह पटना को जयतुल हिन्द (भारत का स्वर्ग) कहता था।
मैंगनिज(II) क्लोराइड

मैंगनिज (II) क्लोराइड एक अकार्बनिक यौगिक है।
रुबेल्ला वाइरस

रुबेल्ला वाइरस एक विषाणु है।
रामबन ज़िला

भाषाएँ व समुदाय

रामबन में कश्मीरी भाषा की एक उपभाषा, रामबनी बोली जाती है - हालांकि इसमें गहरे डोगरी भाषा के प्रभाव भी देखे जाते हैं। स्थानीय आबादी लगभग ७०% मुस्लिम और ३०% हिन्दू है।

भूगोल

रामबन ज़िले की औसत ऊँचाई समुद्रतल से १,१५६ मीटर (३,७९२ फ़ुट) ऊपर है। इस ज़िले की सीमाओं में पत्निटॉप का हिल-स्टेशन दक्षिणतम भाग में आता है। पूर्वी छोर पर अस्सार, पश्चिमी पर गूल और उत्तरी पर बनिहाल स्थित है। भूक्षेत्र बहुत पहाड़ी है। इसकी सीमाएँ रेआसी, उधमपुर, डोडा, अनंतनाग और कुलगाम ज़िलों से लगती हैं।
लालमनिरहाट सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

लालमनिरहाट उपजिला बांग्लादेश के उत्तरी सीमान्तों में स्थित, रंगपुर विभाग के लालमनिरहाट जिले में स्थित है।
हवाई सर्वेक्षण

यह एक प्रमुख भौगोलिक सर्वेक्षण हैं। हवाई सर्वेक्षण हेलिकॉप्टोर् या फिर हवाई झाज से ज़मीन के फोटो खेंचने की प्रक्रिया को कहते है| य्स प्रक्रिया के द्वारा हम न्क्शेय आदि बनाते है|

फ्लाइयिंग हाइट

कमेरे की समुंद्र तल से उँचईए|

आल्टिट्यूड

कमेरे की ज़मीन से उँचईए|

टिल्ट

कमेरे का फ्लाइयिंग हाइट से कौंड|

टिप

कमेरे का हॉरिज़ाँटल अक्षिक्ष से कौंडहॉरिज़ाँटल अक्षिक्षी फ्लाइयिंग हाइट से ९० डिग्री के कौंड पेर होती है|

प्रिन्सिपल पॉइंट

व्ह बिंदु जो कमरे के लेंसो को आपस मे काटता हो|

माप

फोटो की दूरी/ ज़मीन की दूरी|
ली क्वान यू

ली कुआन यू (चीनी: 李光耀, अंग्रेज़ी: Lee Kuan Yew, 16 सितम्बर 1923 - 23 मार्च 2015) सिंगापुर के एक राजनेता थे। वह सिंगापुर के पहले प्रधानमंत्री थे। वे लगभग तीन दशक तक सिंगापुर के प्रधानमंत्री रहे। सिंगापुर को छोटे बंदरगाह से कारोबार का वैश्विक केंद्र बनाने का श्रेय उनको ही दिया जाता है। वे वर्ष 2011 तक सरकार में सक्रिय रहे। सत्ता पर लगातार पकड़ बनाये रहने के लिए उनकी आलोचना भी की जाती है। उनके शासन के दौरान अभिव्यक्ति की स्वतंत्रता पर कठोरता के साथ प्रतिबंध लगाया गया और अदालतों ने उनके राजनीतिक विरोधियों को निशाना बनाया। ली कुआन यू के बेटे ली सियन लूंग सिंगापुर के वर्तमान प्रधानमंत्री हैं।
रघुवीर (1995 फ़िल्म)

संगीत

Dilip Sen-Sameer Sen
बिलायती बबूल

बिलायती बबूल (वानस्पतिक नाम : Prosopis juliflora / प्रोसोपीस् यूलीफ़्लोरा) झाड़ीदार छोटे आकार का वृक्ष है। इसका मूल स्थान मेक्सिको, दक्षिण अमेरिका और कैरेबियन हैं। अब यह एशिया, आस्ट्रेलिया एवं अन्य स्थानों पर एक अवांछित वृक्ष (weed) के रूप में पाया जाने लगा है। इसको पशुआहार, लकड़ी एवं पर्यावरण प्रबन्धन के लिये उपयोग में लाया जाता है। इसको 'अंग्रेजी बबूल' 'काबुली कीकर', 'बिलायती खेजरा/खेजरि' भी कहते हैं।
यह वृक्ष १२ मीटर तक लम्बा होता है और इसके तने का व्यास 1.2 मीटर तक होता है। इसकी जड़ें इतनी गहराई तक पहुँचती हैं कि यह एक कीर्तिमान है। एरिजोना के पास एक खुली खान में पाया गया था कि इसकी जड़ें 53.3 मीटर गहराई तक प्रवेश कर गयीं थीं।यह ईधन की समस्या को नियंत्रित करने में बहुत मददगार साबित हुआ ग्रामीण क्षेत्रों में ईधन के रूप में इसका इस्तेमाल किया जाता है  इसके बीज को पंण्डित जवाहरलाल नेहरु जी के प्रधानमंत्री काल में हवाई जहाज से सम्पूर्ण भारत में नहरों के किनारे व ऊसर बंजर भूमि पर बिखरवाया गया था
मुहम्मद तारिक तरार

मुहम्मद तारिक तरार एक राजनीतिज्ञ है पाकिस्तान के राष्ट्रीय विधानसभा में | वह NA-108 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
म्यूचुअल यूएफओ नेटवर्क

निर्माण

मुफोन मूल रूप से वॉल्टर एच° एण्ड्रूस, एलन उके, जॉन सुएसलर और अन्य के द्वारा ३१ मई १९६९ में क्विंसी, इलिनोइस में मिडवेस्ट यूएफओ संघ के रूप में स्थापित किया गया। इसके ज्यादातर पुराने सदस्य पहले आकाशीय घटना अनुसंधान संगठन (एरियल फेनोमिना रीसर्च अॉर्गनाइजेशन APRO) से जुड़े थे।
अमेरिका में इसके आधार स्थान से आज के समय में मुफोन संघ के विश्वव्यापी १,५०० सदस्य हैं, मुफोन क्षेत्रीय निर्देशकों का एक विश्वव्यापी संघ है तथा एक अंतर्राष्ट्रीृय वार्षिक संगोष्ठी का आयोजक है। साथ ही मासिक मुफोन यूएफओ जर्नल का प्रकाशन भी करता है। समूह में अब ७५ क्षेत्रों से अधिक के जाँचकर्ता उपलब्ध हैं साथ ही किसी भी अलौकिक यान के संभावित भौतिक सबूतों की जाँच के लिये विशेष टीम भी है। यह स्वयंसेवकों को जाचकर्ताओं के गुण जैसे किस प्रकार गवाहों को साक्षात्कार कराएँ और किस प्रकार किसी सबूत से निष्कर्ष निकालें इन विषयों में सिखाता है। जाँचकर्ताओं को भुगतान की आवश्यकता नहीं, उन्हें इस संबंध में २६५ पृष्ठों की एक पुस्तिका वाली परीक्षा में उत्तीर्ण होना तथा पृष्ठभूमि जाँच से गुजरना होता है।
मुफोन मिशन अलौकिक यानों उड़न तश्तरियों का अध्ययन है जो साक्षात्कारियों के सबूतों के आधार पर कार्य करता है। यह मानवीय लाभ, अनुसंधान तथा शिक्षा का एक माध्यम भी है। जे एलन हाईनेक का यूएफओ अध्ययन केन्द्र (जे एलन हाईनेक सेंटर फॉर यूएफओ स्टडीस CUFOS), फाउन्ड फॉर यूएफओ रीसर्च (FUFOR) तथा म्यूचुअल यूएफओ नेटवर्क (MUFON) साथ में अज्ञात यानों की खोजबीन का संगठन हैं, जिसका लक्ष्य इन अनुसंधानों को अन्य से साझा करना तथा यूएफओ घटनाक्रम के वैज्ञानिक अध्ययन करना है, इसी कारण इसका निर्माण हुआ था।
मुफोन का वर्तमान मुख्यालय जान हार्जान के निर्देशन में न्यूपोर्ट बीच, केलीफोर्निया में स्थित है।

मीडिया में

यूएफओस अॉन अर्थ (२००८) (डिस्कवरी चैनल) नामक वृत्तचित्र टेलीविज़न लघुश्रृंखला में भी मुफोन के कुछ खोजकर्ता दिखाई दिये जिसका पुन: प्रसारण इन्वेस्टिगेशन डिस्कवरी नामक अमेरिकन चैनल में भी हुआ। हिस्ट्री टीवी १८ नामक चैनल के कार्यक्रम हेंगर १: द यूएफओ फाइल्स को उत्पादक वेलर ग्रॉसमेन के साथ रिचर्ड हाफमेन ने भी उत्पादन सहायता प्रदान की।
तारोम

यह विश्व की एक प्रमुख वायुयान सेवा हैं |

विस्तार

मोइच सय्स हि
कुपवाड़ा

मां काली भद्रकाली मंदिर

यह मंदिर कुपवाड़ा जिले के भद्रकाली से लगभग आठ किलोमीटर की दूरी पर है। मां काली भद्रकाली मंदिर ऊंचे पर्वत पर स्थित है। इस मंदिर के आस-पास की जगह देवदार और चीड़ के वृक्षों से घिरी हुई है। यह मंदिर मां काली को समर्पित है। यह काफी पुराना मंदिर है जो कि अधिक बर्फबारी और वर्षा के कारण क्षतिग्रस्त हो गया था। कश्मीरी पंडितों के निर्वासन के पश्चात् मंदिर में किसी प्रकार की कोई पूजा नहीं की गई। लेकिन स्थानीय मुसलमानों ने इस मंदिर की देखरेख की और कुछ समय के बाद मंदिर की मरम्मत करवाई। बाद में स्थानीय लोगों के सहयोग से मंदिर का पुर्नर्निमाण करवाया गया और मंदिर को भक्तों के लिए खोल दिया गया। मंदिर में भद्रकाली की एक प्रतिमा स्‍थापित है। चैत्र नवमी के दौरान मूर्ति की विशेष पूजा की जाती है। यह त्यौहार पूरे उत्तर भारत में राम नवमी के दौरान मनाया जाता है। देश के अलग-अलग राज्यों से काफी संख्या में लोग इस मेले में सम्मिलित होते हैं।

शारदा मंदिर

कुपवाड़ा जिले के शारदी गांव स्थित शारदा मंदिर काफी पुराने मंदिरों में से है। मंदिर के समीप ही किशनगंगा और मधुमती नदियों का संगम होता है। यह मंदिर नीलम घाटी के तट पर स्थित है। यह मंदिर देवी शारदा को समर्पित है। मंदिर में देवी की पूजा शारदा, सरस्वती और वेगदेवी तीनों रूपों में की जाती है। ऊंचे पर्वत पर स्थित इस मंदिर में 63 सीढ़ियां है। मंदिर के प्रवेश द्वार का निर्माण कश्मीरी स्‍थापत्‍य शैली में किया गया है। मंदिर की उत्तरी दीवार के मध्य में एक छोटा सा छेद है जो कि मंदिर के आंगन में जाकर खुलता है। मंदिर में दो लिंग भी स्थापित है। माना जाता है कि मंदिर में एक बड़ी सी पटिया है जो कि मंदिर में स्थित कुंड को घेरे हुए है। इस स्थान पर देवी शारदा ने तपस्वी शांडिल्‍य को दर्शन देने के लिए प्रकट हुई थी।

शिव मामेश्‍वरा मंदिर

शिव मामेश्‍वरा मंदिर कुपवाडा जिले के नागमार्ग पर स्थित है। यह काफी पुराना मंदिर है। यह मंदिर लगभग बारहवीं शताब्दी पूर्व का है। इसके अलावा यहां एक वर्ग किलोमीटर के माप में बना पत्थर से बना एक टैंक भी स्थित है।

जेत्ती शाह नाग

जेत्ती शाह नाग एक ऐतिहासिक सरोवर के रूप में प्रसिद्ध है। यह जगह कुपवाड़ा जिले के मुक्कम शाह वाली गांव से तीन किलोमीटर की दूरी पर स्थित है। प्रसिद्ध जेत्ती शाह नाग के समीप ही जेत्ती शाह मस्जिद स्थित है। सभी धर्म के लोग हिन्दू, मुस्लिम और सिख समान रूप से इस सरोवर को पवित्र मानते हैं। माना जाता है कि संत जेत्ती शाह वाली ने एक सूखी मछली को सरोवर में डाल कर उसे जीवन प्रदान किया था। कहा जाता है वर्तमान समय इस मछली की संतान इस सरोवर पर है।

साधु गंगा

साधु गंगा एक धार्मिक स्थल है। यह जगह कुपवाड़ा जिले के कांदी खास गांव के समीप स्थित है। साधु गंगा कुपवाड़ा से लगभग बारह किलोमीटर की दूरी पर स्थित है। इसे सैद मलिन के नाम से भी जाना जाता है। यह स्थान हिन्दू व मुस्लिम दोनों धर्मो के पंडितजी गोस्वामी और सैद मलिक साहिब को समर्पित है। यहां के स्थानीय लोगों का मानना है कि सूखा पड़ने पर सैद मलिक ने इस क्षेत्र कि रक्षा की थी। उन्होंने अपनी आध्यामिक शक्ति के द्वारा यहां एक स्थायी सरोवर खोदा था।
तुग़लक़ राजवंश

तुग़लक़ वंश (फ़ारसी: سلسلہ تغلق‎) दिल्ली सल्तनत का एक राजवंश था जिसने सन् 1320 से लेकर सन् 1414 तक दिल्ली की सत्ता पर राज किया। ग़यासुद्दीन ने एक नये वंश अर्थात तुग़लक़ वंश की स्थापना की, जिसने 1414 तक राज किया। इस वंश में तीन योग्य शासक हुए। ग़यासुद्दीन, उसका पुत्र मुहम्मद बिन तुग़लक़ (1325-51) और उसका उत्तराधिकारी फ़िरोज शाह तुग़लक़ (1351-87)। इनमें से पहले दो शासकों का अधिकार क़रीब-क़रीब पूरे देश पर था। फ़िरोज का साम्राज्य उनसे छोटा अवश्य था, पर फिर भी अलाउद्दीन ख़िलजी के साम्राज्य से छोटा नहीं था। फ़िरोज की मृत्यु के बाद दिल्ली सल्तनत का विघटन हो गया और उत्तर भारत छोटे-छोटे राज्यों में बंट गया। यद्यपि तुग़लक़ 1414 तक शासन करत रहे, तथापि 1398 में तैमूर द्वारा दिल्ली पर आक्रमण के साथ ही तुग़लक़ साम्राज्य का अंत माना जाना चाहिए।
महनार

बिहार के वैशाली जिला के अंतर्गत महनार एक अनुमंडल तथा विधान सभा निर्वाचन क्षेत्र है। यह शहरी बसाव जिला मुख्यालय हाजीपुर से लगभग ३० किलोमीटर पूर्व में स्थित है। []
राष्ट्रपति निवास

इतिहास

यह पहले भारत के ब्रिटिश वायसराय का निवास हुआ करता था। ये निवास ब्रिटिश आर्किटेक्ट हेनरी इरविन द्वारा डिजाइन किया गया था और लॉर्ड डफरिन के शासनकाल के दौरान एलिजाबेथन शैली में बनाया गया था। इसका निर्माण १८८० में शुरू हुआ और १८८८ में पूरा हुआ। लॉर्ड डफरिन ने २३ जुलाई १८८८ को वाईसरिगल लॉज में निवास शुरू किया।
ब्रिटिश काल में शिमला ग्रीष्मकालीन राजधानी थी और ये निवास तब कई महत्वपूर्ण घटनाओं का साक्षी रहा है। शिमला सम्मेलन १९४५ यहाँ हुआ था और १९४७ में भारत के विभाजन का निर्णय भी यही लिया गया था।

स्वतंत्रता के बाद

स्वतंत्रता के बाद, वाईसरिगल लॉज भारत सरकार के कब्जे में आया। इसे राष्ट्रपति निवास का नाम दिया गया और राष्ट्रपति का ग्रीष्मकालीन निवास बना। लेकिन ग्रीष्मकालीन घर शायद ही कभी इस्तेमाल किया गया था इसलिए यह राष्ट्रपति सर्वपल्ली राधाकृष्णन द्वारा इंडियन इंस्टीट्यूट ऑफ एडवांस्ड स्टडी के लिए दान किया गया।
फॉरेन्हाइट

फॉरेन्हाइट, तापमान मापने का एक पैमाना है। इस पैमाने के अनुसार पानी, सामान्य दबाव पर 32 डिग्री फॉरेन्हाइट पर जमता है और 212 डिग्री फॉरेन्हाइट पर उबलता है। फारेनहाइट पैमाना ही पहले पहल प्रचलन में आने वाला ताप का पैमाना (स्केल) था।
परम्परागत ज्वर मापने के लिये प्रयुक्त थर्मामीटर में इसी पैमाने का प्रयोग होता है। यदि किसी व्यक्ति के शरीर का तापमान 98 डिग्री फारेनहाइट से ज्यादा हो जाता है तो वह ज्वर पीड़ित होता है।